Source: https://www.socpoist.sk/predcasny-starobny-dochodok/?ids=11&prm1=608
Timestamp: 2019-07-16 16:25:08+00:00
Document Index: 14437944

Matched Legal Cases: ['§ 82', '§ 293', '§ 82', '§ 293', '§ 227', '§ 4', '§ 227', '§ 227', '§ 67', '§ 69', '§ 80']

Príklad výpočtu zvýšenia predčasného starobného dôchodku po jeho priznaní
Úvod > Dôchodkové poistenie > Predčasný starobný dôchodok
Predčasný starobný dôchodok je dôchodková dávka, ktorá sa za podmienok ustanovených zákonom č. 461/2003 Z. z. v znení neskorších predpisov poskytuje zo starobného poistenia. Účelom predčasného starobného dôchodku je zabezpečiť poistencovi príjem v starobe.
Nárok na predčasný starobný dôchodok má poistenec, ak
Poistenec, ktorý získal obdobie účasti na starobnom dôchodkovom sporení podľa zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, má od 1. januára 2015 nárok na predčasný starobný dôchodok aj vtedy, ak
súčet súm predčasného starobného dôchodku a predčasného starobného dôchodku podľa zákona č. 43/2004 Z. z. v znení neskorších predpisov je vyšší ako 1,2-násobok sumy životného minima pre plnoletú fyzickú osobu.
Poistenec, ktorý je sporiteľ, mal do 31. decembra 2014 nárok na predčasný starobný dôchodok aj vtedy, ak
získal najmenej 5 rokov obdobia starobného dôchodkového sporenia,
1. január 2004 – 30. jún 2004 4 210 Sk mesačne 5 053 Sk mesačne
1. júl 2004 – 30. jún 2005 4 580 Sk mesačne 5 497 Sk mesačne
1. júl 2005 – 30. jún 2006 4 730 Sk mesačne 5 677 Sk mesačne
1. júl 2006 – 30. jún 2007 4 980 Sk mesačne 5 977 Sk mesačne
1. júl 2007 - 30. jún 2008 5 130 Sk mesačne 6 157 Sk mesačne
1. júl 2008 - 31. december 2008 5 390 Sk mesačne 6 469 Sk mesačne
1. január 2009 - 30. jún 2009 178,92 eur mesačne 214,80 eur mesačne
1. júl 2009 - 30. jún 2010 185,19 eur mesačne 222,30 eur mesačne
1. júl 2010 - 30. jún 2011 185,38 eur mesačne 222,50 eur mesačne
1. júl 2011 - 30. jún 2012 189,83 eur mesačne 227,80 eur mesačne
1. júl 2012 - 30. jún 2013 194,58 eur mesačne 233,50 eur mesačne
1. júl 2013 - 30. jún 2017 198,09 eur mesačne 237,80 eur mesačne
1. júl 2017 - 30. jún 2018 199,48 eur mesačne 239,40 eur mesačne
1. júl 2018 - 30. jún 2019 205,07 eur mesačne 246,10 eur mesačne
1. júl 2019 - 30. jún 2020 210,20 eur mesačne 252,30 eur mesačne
suma ŽM = suma životného minima pre jednu plnoletú fyzickú osobu
PS = predčasný starobný dôchodok
Konanie o priznanie predčasného starobného dôchodku sa začína na základe písomnej žiadosti fyzickej osoby (žiadateľ), ktorá si uplatňuje nárok na dôchodok a nárok na jeho výplatu.
Žiadateľ je povinný preukázať skutočnosti rozhodujúce na nárok na predčasný starobný dôchodok a jeho výplatu spôsobom určeným Sociálnou poisťovňou.
Spísaním žiadosti o priznanie dôchodku príslušnou organizačnou zložkou Sociálnej poisťovne sa považuje žiadosť za podanú.
Tlačivo žiadosti je vyhotovené tak, aby mohlo slúžiť ako podklad na posúdenie nároku na dôchodok a určenie jeho sumy.
Žiadosť okrem identifikačných údajov žiadateľa obsahuje ďalšie údaje, ktoré priamo ovplyvňujú nárok a sumu dôchodku. Preto žiadateľ na účely spísania žiadosti o predčasný starobný dôchodok je povinný predložiť doklady preukazujúce všetky potrebné údaje (originály alebo úradne overené kópie), a to z dôvodu zabezpečenia uvedenia pravdivých, platných a presných údajov v žiadosti. Žiadateľ pri spisovaní žiadosti preukazuje totožnosť platným preukazom totožnosti (občiansky preukaz alebo cestovný pas).
Na spísanie žiadosti o priznanie predčasného starobného dôchodku sú potrebné nasledovné doklady:
K žiadosti o predčasný starobný dôchodok sú potrebné najmä tieto doklady:
K žiadosti o predčasný starobný dôchodok poberateľa výsluhového dôchodku alebo invalidného výsluhového dôchodku, je potrebné potvrdenie o dobe služobného pomeru zhodnotenej na účely výsluhového dôchodku vydané príslušným útvarom sociálneho zabezpečenia ministerstva alebo Vojenským úradom sociálneho zabezpečenia, ktorý výsluhový dôchodok alebo invalidný výsluhový dôchodok vypláca.
Ak sa žiadateľovi o predčasný starobný dôchodok vypláca dávka v hmotnej núdzi a príspevky k dávke v hmotnej núdzi, k žiadosti o dôchodok odporúčame predložiť doklad orgánu, ktorý tieto dávky vypláca o vyplácanej sume dávok v hmotnej núdzi a príspevku k dávke v hmotnej núdzi.
Suma predčasného starobného dôchodku ku dňu vzniku nároku na jeho výplatu sa určí tak, že
ODP = súčet obdobia dôchodkového poistenia získaného ku dňu vzniku nároku na predčasný starobný dôchodok
2. plná suma dôchodku sa zníži o 0,5 % za každých začatých 30 dní obdobia od vzniku nároku na predčasný
starobný dôchodok do dovŕšenia dôchodkového veku. Pri znižovaní sa prihliada aj na zvyšky dní kratšie ako 30 dní, to znamená,
že dôchodok sa znižuje aj za menej ako 30 dní. Za 365 dní sa suma dôchodku zníži o 6,5 %.
Od 1. januára 2008 sa už obdobie, za ktoré sa má dôchodok znížiť, neskracuje o obdobie, počas ktorého by mal poistenec nárok na výplatu dávky v nezamestnanosti, ak poistenec ku dňu, od ktorého požiadal o priznanie predčasného starobného dôchodku, spĺňal podmienky nároku na dávku v nezamestnanosti, na ktorú by mal nárok ako evidovaný uchádzač o zamestnanie, no nárok na túto dávku si neuplatnil.
Poistenec, ktorý dovŕšil dôchodkový vek 1. januára 2019, požiadal o priznanie predčasného starobného dôchodku od 1. januára 2018. Do dovŕšenia dôchodkového veku mu preto chýba 365 dní. Hodnota jeho priemerného osobného mzdového bodu je 1,0012 (to znamená, že mal vymeriavací základ v rozhodujúcom období v priemere približne na úrovni priemernej mzdy v hospodárstve Slovenskej republiky). K 1. januáru 2018 získal 15 704 dní obdobia dôchodkového poistenia, ktoré po prepočítaní na roky predstavujú 43,0247 rokov obdobia dôchodkového poistenia (15 704 : 365 = 43,0247).
Suma predčasného starobného dôchodku patriaca od 1. januára 2018 sa určí nasledovne:
určí sa plná suma dôchodku:1,0012 x 43,0247 x 11,9379 = 514,24091560 eur mesačne
táto suma sa zníži za 365 dní chýbajúcich do dovŕšenia dôchodkového veku: - hodnota percentuálneho zníženia = (365 : 30) x 0,5 prihliada sa aj na zvyšky dní kratšie ako 30 = hodnota percentuálneho zníženia = 13 x 0,5 = 6,5 % 514,24091560 - (6,5 % x 514,24091560) = 514,24091560 – 33,42565951= 480,90 eur mesačne (po zaokrúhlení na 10 eurocentov nahor).
Suma predčasného starobného dôchodku sa následne podľa § 82 a § 293dx zákona č. 461/2003 Z. z. v znení neskorších predpisov od 1. januára 2018 zvýši o percento medziročného rastu spotrebiteľských cien za domácnosti dôchodcov, teda o 0,8 % mesačnej sumy dôchodku, najmenej však o pevnú sumu zvýšenia určenú ako 2 % z priemernej mesačnej sumy predčasného starobného dôchodku vykázanej Sociálnou poisťovňou k 30. júnu 2017, to znamená najmenej o 8,20 eur mesačne. Predčasný starobný dôchodok je zvýšený o pevnú sumu zvýšenia, o 8,20 eur mesačne na 489,10 eur mesačne, pretože táto suma je vyššia ako suma zvýšenia o percento medziročného rastu spotrebiteľských cien za domácnosti dôchodcov, čo predstavuje 3,90 eur mesačne.
Poistenec, ktorý dovŕši dôchodkový vek 1. januára 2020, požiada o priznanie predčasného starobného dôchodku od 1. januára 2019. Do dovŕšenia dôchodkového veku mu preto chýba 365 dní. Hodnota jeho priemerného osobného mzdového bodu je 1,0012 (to znamená, že mal vymeriavací základ v rozhodujúcom období v priemere približne na úrovni priemernej mzdy v hospodárstve Slovenskej republiky). K 1. januáru 2019 získal 15 704 dní obdobia dôchodkového poistenia, ktoré po prepočítaní na roky predstavujú 43,0247 rokov obdobia dôchodkového poistenia (15 704 : 365 = 43,0247).
Suma predčasného starobného dôchodku patriaca od 1. januára 2019 sa určí nasledovne:
určí sa plná suma dôchodku: 1,0012 x 43,0247 x 12,6657 = 545,59186832 eur mesačne
táto suma sa zníži za 365 dní chýbajúcich do dovŕšenia dôchodkového veku: – hodnota percentuálneho zníženia = (365 : 30) x 0,5 – prihliada sa aj na zvyšky dní kratšie ako 30 = hodnota percentuálneho zníženia = 13 x 0,5 = 6,5 % 545,59186832 – (6,5 % x 545,59186832) = 545,59186832 – 35,46347144 = 510,20 eur mesačne (po zaokrúhlení na 10 eurocentov nahor)
Suma predčasného starobného dôchodku sa následne podľa § 82 a § 293dx zákona č. 461/2003 Z. z. v znení neskorších predpisov od 1. januára 2019 zvýši o percento medziročného rastu spotrebiteľských cien za domácnosti dôchodcov, teda o 2,6 % mesačnej sumy dôchodku, najmenej však o pevnú sumu zvýšenia určenú ako 2 % z priemernej mesačnej sumy predčasného starobného dôchodku vykázanej Sociálnou poisťovňou k 30. júnu 2018, to znamená najmenej o 8,30 eur mesačne. Predčasný starobný dôchodok je zvýšený o percento medziročného rastu spotrebiteľských cien za domácnosti dôchodcov, čo je o 13,30 eur mesačne na 523,50 eur mesačne, pretože táto suma je vyššia ako pevná suma zvýšenia 8,30 eur mesačne.
Ak bol poberateľ predčasného starobného dôchodku dôchodkovo poistený po priznaní predčasného starobného dôchodku, k sume predčasného starobného dôchodku vyplácanej ku dňu zániku nároku na výplatu predčasného starobného dôchodku sa odo dňa zániku dôchodkového poistenia pripočíta suma zvýšenia, ktorá sa určí
∑ OMB = súčet osobných mzdových bodov za obdobie dôchodkového poistenia
ADH = aktuálna dôchodková hodnota platná ku dňu nasledujúcemu po zániku dôchodkového poistenia
Na určenie osobného mzdového bodu za posledný rok obdobia dôchodkového poistenia po vzniku nároku na výplatu predčasného starobného dôchodku sa použije všeobecný vymeriavací základ za kalendárny rok, ktorý dva roky predchádza kalendárnemu roku, za ktorý sa zisťuje osobný mzdový bod.
Ak bol poistenec po vzniku nároku na výplatu predčasného starobného dôchodku dôchodkovo poistený vo viacerých kalendárnych rokoch, na určenie osobného mzdového bodu za predposledný rok obdobia dôchodkového poistenia po vzniku nároku na výplatu dôchodku sa použije všeobecný vymeriavací základ za kalendárny rok, ktorý predchádza kalendárnemu roku, za ktorý sa zisťuje osobný mzdový bod. Ak poistencovi po vzniku nároku na výplatu predčasného starobného dôchodku viackrát v priebehu kalendárneho roka zaniklo dôchodkové poistenie, zvýšenie dôchodku za obdobie dôchodkového poistenia získané po vzniku nároku na dôchodok sa vykoná v kalendárnom roku len raz.
Po 30. júni 2018 môže byť predčasný starobný dôchodok zvýšený aj za obdobie dôchodkového poistenia získané počas poberania tohto dôchodku. Uvedené zvýšenie prichádza do úvahy vtedy, ak poberateľ predčasného starobného dôchodku mal uzatvorenú dohodu o vykonaní práce alebo dohodu o pracovnej činnosti, z ktorej si podľa § 227a zákona č. 461/2003 Z. z. o sociálnom poistení v znení neskorších predpisov uplatnil výnimku z platenia poistného na dôchodkové poistenie, a bol z nej dôchodkovo poistený z dôvodu, že príjem/priemerný mesačný príjem z tejto dohody v niektorom kalendárnom mesiaci presiahol sumu 200 eur mesačne. Zvýšenie za obdobie dôchodkového poistenia získané počas poberania predčasného starobného dôchodku sa určí ako
∑ OMB = súčet osobných mzdových bodov za obdobie dôchodkového poistenia počas poberania dôchodku
ADH = aktuálna dôchodková hodnota
Poistencovi bol od 1. januára 2019 priznaný predčasný starobný dôchodok.
Od 20. februára 2019 do 31. mája 2019 bol poistenec dôchodkovo poistený. Ku dňu zániku nároku na výplatu sa mu predčasný starobný dôchodok vyplácal v sume 420,10 eur mesačne. Po zániku dôchodkového poistenia požiadal od 1. júna 2019 o zvýšenie predčasného starobného dôchodku.
Za obdobie od 20. februára 2019 do 31. mája 2019 mal osobný vymeriavací základ 4 920,65 eur.
Predčasný starobný dôchodok sa od 1. júna 2019 zvýši nasledovne: Určí sa osobný mzdový bod za rok 2019:
OMB 2019: 4 920,65 : 11 448,00 = 0,4299 (po zaokrúhlení na štyri desatinné miesta nahor) (za posledný rok obdobia dôchodkového poistenia po vzniku nároku na dôchodok sa použije všeobecný vymeriavací základ 11 448,00 eur, to znamená všeobecný vymeriavací základ za rok 2017, ktorý dva roky predchádza roku 2019)
zvýšenie dôchodku = 0,4299 x 12,6657 = 5,44498443 eur mesačne
toto zvýšenie sa pripočíta k naposledy vyplácanej sume predčasného starobného dôchodku: 420,10 + 5,44498443 = 425,60 eur mesačne (po zaokrúhlení na desať eurocentov nahor)
Nárok na výplatu predčasného starobného dôchodku vzniká splnením podmienok nároku na predčasný starobný dôchodok, splnením podmienok nároku na jeho výplatu a podaním žiadosti o jeho priznanie.
Ak bol poistenec po vzniku nároku na predčasný starobný dôchodok dôchodkovo poistený, dôchodok sa mu za predpokladu splnenia zákonom stanovených podmienok za toto obdobie zvyšuje.
ak poistenec žiada priznať predčasný starobný dôchodok od dátumu, v ktorom má ešte nárok na náhradu príjmu pri dočasnej pracovnej neschopnosti alebo nemocenské.
Od 1. januára 2013 nárok na výplatu predčasného starobného dôchodku nevzniká ani žiadateľovi o predčasný starobný dôchodok, ktorý je povinne dôchodkovo poistený ako zamestnanec na základe dohody o vykonaní práce alebo dohody o pracovnej činnosti.
Povinným dôchodkovým poistením zamestnanca alebo samostatne zárobkovo činnej osoby je na účely posudzovania nároku na výplatu predčasného starobného dôchodku aj povinné dôchodkové poistenie fyzickej osoby v
z dôvodu, že v niektorom z týchto štátov vykonáva činnosť zamestnanca alebo samostatnú zárobkovú činnosť.
Nárok na výplatu predčasného starobného dôchodku od 1. novembra 2013 nevznikne ani žiadateľovi o predčasný starobný dôchodok, ktorý je ku dňu vzniku nároku na predčasný starobný dôchodok fyzickou osobou uvedenou v § 4 ods. 1 písm. d) zákona č. 461/2003 Z. z. v znení v znení neskorších predpisov (ďalej len „fyzická osoba s odvodovou úľavou“).
Fyzickou osobou s odvodovou úľavou je fyzická osoba v pracovnom pomere alebo štátnozamestnaneckom pomere s právom na pravidelný mesačný príjem, ak
pred vznikom pracovného pomeru alebo štátnozamestnaneckého pomeru bola dlhodobo nezamestnaným občanom a z dôvodu jeho vzniku bola vyradená z evidencie uchádzačov o zamestnanie (s účinnosťou od 1. novembra 2013) alebo pred vznikom pracovného pomeru alebo štátnozamestnaneckého pomeru bola vedená v evidencii uchádzačov o zamestnanie najmenej 6 po sebe nasledujúcich mesiacov a má trvalý pobyt v najmenej rozvinutom okrese (s účinnosťou od 15. decembra 2015),
suma jej mesačného príjmu z pracovného pomeru alebo štátnozamestnaneckého pomeru je najviac 67 % priemernej mesačnej mzdy určenej za kalendárny rok, ktorý dva roky predchádza kalendárnemu roku, v ktorom vznikol pracovný pomer alebo štátnozamestnanecký pomer (ďalej len „za stanovený kalendárny rok“),
jej nevzniklo povinné dôchodkové poistenie zamestnanca z dôvodu, že jej príjem je vyšší ako 67 % priemernej mesačnej mzdy za stanovený kalendárny rok,
ku dňu vzniku pracovného pomeru alebo štátnozamestnaneckého pomeru nie je v evidencii Sociálnej poisťovne voči zamestnávateľovi takejto fyzickej osoby vedená pohľadávka na poistnom na sociálne poistenie a príspevkoch na starobné dôchodkové sporenie, ktorú je možné predpísať a ktorá je splatná k poslednému dňu kalendárneho mesiaca, ktorý dva mesiace predchádza kalendárnemu mesiacu, v ktorom vznikol pracovný pomer alebo štátnozamestnanecký pomer,
zamestnávateľ takejto fyzickej osoby neznížil z dôvodu jej prijatia počet zamestnancov a
odo dňa vzniku pracovného pomeru alebo štátnozamestnaneckého pomeru neuplynulo najviac ako 12 mesiacov.
Od 1. júla 2018 môže poberateľ predčasného starobného dôchodku tento dôchodok poberať a súčasne mať uzatvorenú dohodu o vykonaní práce alebo dohodu o pracovnej činnosti, ak si z dohody uplatní výnimku z platenia poistného na dôchodkové poistenie podľa § 227a zákona č. 461/2003 Z. z. o sociálnom poistení v znení neskorších predpisov a príjem z tejto dohody v kalendárnom roku nepresiahne 2 400 eur. Uplatniť výnimku z platenia poistného na dôchodkové poistenie si môže len poistenec, ktorému už bol predčasný starobný dôchodok priznaný, teda nie žiadateľ o priznanie predčasného starobného dôchodku.
1. Poistenec, ktorému sa po 31. decembri 2007 priznáva predčasný starobný dôchodok, už poberá invalidný dôchodok,
2. Poistenec, ktorému sa priznáva predčasný starobný dôchodok, už poberá pozostalostný dôchodok (vdovský
dôchodok alebo vdovecký dôchodok)
Predčasný starobný dôchodok sa vypláca vopred v pravidelných mesačných lehotách, vždy v pravidelne sa opakujúcich výplatných termínoch.
Do cudziny, ktorá nie je štátom, na ktorý sa vzťahujú koordinačné nariadenia Európskej únie, sa predčasný starobný dôchodok vypláca pozadu v trojmesačných lehotách vždy až po predložení potvrdenia o žití poberateľa dôchodku.
Uvedená lehota neplynie počas konania o predčasný starobný dôchodok a v období, v ktorom účastníkovi konania, ktorý musí mať opatrovníka, nebol opatrovník ustanovený.
Ak poistencovi vznikne povinné dôchodkové poistenie zamestnanca alebo samostatne zárobkovo činnej osoby po vzniku nároku na predčasný starobný dôchodok alebo ak sa poberateľ predčasného starobného dôchodku stane fyzickou osobou s odvodovou úľavou, nárok na výplatu predčasného starobného dôchodku zanikne od najbližšieho výplatného termínu dôchodku splatného po vzniku povinného dôchodkového poistenia alebo od najbližšieho výplatného termínu po tom, ako sa fyzická osoba stala fyzickou osobou s odvodovou úľavou, ak nie je ďalej uvedené inak.
Nárok na výplatu predčasného starobného dôchodku vznikne odo dňa nasledujúceho po zániku povinného dôchodkového poistenia zamestnanca alebo samostatne zárobkovo činnej osoby alebo odo dňa nasledujúceho po dni, v ktorom fyzická osoba prestala byť fyzickou osobou s odvodovou úľavou. Výplata predčasného starobného dôchodku sa obnoví na žiadosť.
Nárok na výplatu predčasného starobného dôchodku po 30. júni 2018 nezanikne, ak poberateľ predčasného starobného dôchodku bude vykonávať činnosť na základe dohody o vykonaní práce alebo dohody o pracovnej činnosti, z ktorej si podľa § 227a zákona č. 461/2003 Z. z. o sociálnom poistení v znení neskorších predpisov uplatnil výnimku z platenia poistného na dôchodkové poistenie, a to dovtedy, kým príjem z tejto dohody v kalendárnom roku nepresiahne 2 400 eur. Ak príjem z tejto dohody presiahne v kalendárnom roku sumu 2 400 eur, nárok na výplatu predčasného starobného dôchodku zanikne od výplatného termínu dôchodku splatného v kalendárnom mesiaci nasledujúcom po kalendárnom mesiaci, v ktorom bol tento príjem presiahnutý. Nárok na výplatu predčasného starobného dôchodku vznikne opätovne od výplatného termínu dôchodku splatného v januári nasledujúceho kalendárneho roka. Nárok na výplatu predčasného starobného dôchodku ale nevznikne, ak bude poistenec dôchodkovo poistený z inej zárobkovej činnosti (napríklad z inej dohody, či pracovného pomeru alebo ako samostatne zárobkovo činná osoba).
Nárok na výplatu predčasného starobného dôchodku nevznikne, ak fyzickej osobe, ktorá prestala byť fyzickou osobou s odvodovou úľavou, vzniklo povinné dôchodkové poistenie zamestnanca z dôvodu, že jej pracovný pomer alebo štátnozamestnanecký pomer trval dlhšie ako 12 kalendárnych mesiacov alebo jej po 30. júni 2014 vzniklo povinné dôchodkové poistenie zamestnanca z dôvodu, že jej príjem bol vyšší ako 67 % priemernej mesačnej mzdy za stanovený kalendárny rok. Nárok na výplatu predčasného starobného dôchodku nevznikne ani vtedy, ak fyzickej osobe, ktorá prestala byť fyzickou osobou s odvodovou úľavou, vzniklo po 14. decembri 2015 povinné dôchodkové poistenie zamestnanca z dôvodu, že prestala mať trvalý pobyt v najmenej rozvinutom okrese. Nárok na výplatu predčasného starobného dôchodku v takýchto prípadoch vznikne odo dňa nasledujúceho po zániku povinného dôchodkového poistenia zamestnanca.
Nárok na predčasný starobný dôchodok a nárok na jeho výplatu zaniká dňom smrti fyzickej osoby, ktorá splnila podmienky nároku na predčasný starobný dôchodok a podmienky nároku na výplatu predčasného starobného dôchodku, ak zákon č. 461/2003 Z. z. v znení neskorších predpisov neustanovuje inak.
Ak po započítaní dôb poistenia získaných v inom štáte, na ktorý sa vzťahujú koordinačné nariadenia Európskej únie, alebo v zmluvnom štáte vznikne nárok na predčasný starobný dôchodok podľa právnych predpisov Slovenskej republiky, dôchodok sa prizná v sume, ktorá zodpovedá dobe poistenia získanej podľa právnych predpisov Slovenskej republiky.
osobne v pobočkách SP
(§ 67 až 69, § 69a, § 80 zákona č. 461/2003 Z. z. o sociálnom poistení v znení neskorších predpisov)